กฎกระทรวงแบ่งส่วนราชการกรมส่งเสริมการเรียนรู้ กระทรวงศึกษาธิการ พ.ศ. 2567กฎกระทรวง แบ่งส่วนราชการกรมส่งเสริมการเรียนรู้ กระทรวงศึกษาธิการ พ.ศ. ๒๕๖๗อาศัยอำนาจตามความในมาตรา ๓๔ วรรคหนึ่ง แห่งพระราชบัญญัติส่งเสริมการเรียนรู้ พ.ศ. ๒๕๖๖ และมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้มาตรา 1 ข้อ ๑ ให้กรมส่งเสริมการเรียนรู้มีภารกิจเกี่ยวกับการจัด ส่งเสริม และสนับสนุนการเรียนรู้ตลอดชีวิต การเรียนรู้เพื่อการพัฒนาตนเอง การเรียนรู้เพื่อคุณวุฒิตามระดับ และการเรียนรู้ในรูปแบบอื่นที่จะก่อให้เกิดประโยชน์แก่ประชาชน ทั้งนี้ เพื่อให้บุคคลมีทักษะการเรียนรู้ ทักษะอาชีพมาตรา 1 ทักษะชีวิตที่สอดคล้องและเท่าทันพัฒนาการของโลก และมีโอกาสพัฒนาหรือเพิ่มพูนทักษะของตนให้สูงขึ้นหรือปรับเปลี่ยนทักษะของตนตามความถนัดหรือความจำเป็น โดยให้มีหน้าที่และอำนาจ ดังต่อไปนี้ (๑) จัดให้มี ส่งเสริม และสนับสนุนให้มีการผลิตและพัฒนาหลักสูตร โปรแกรมการเรียนรู้ สื่อการเรียนรู้มาตรา 1 และวิธีการจัดกระบวนการเรียนรู้ บรรดาที่เกี่ยวกับการส่งเสริมการเรียนรู้ที่อยู่ในความรับผิดชอบของกรม รวมทั้งนำหลักสูตร โปรแกรมการเรียนรู้ สื่อการเรียนรู้ และวิธีการจัดกระบวนการเรียนรู้ที่หน่วยงานอื่นจัดทำไว้มาใช้ประโยชน์ได้ (๒) จัดทำแผนการส่งเสริมการเรียนรู้ให้สอดคล้องกับแผนการศึกษาแห่งชาติมาตรา 1 รวมทั้งร่วมกับภาคีเครือข่ายในการติดตาม ตรวจสอบ ให้คำแนะนำ และประเมินผลสัมฤทธิ์ในการส่งเสริมการเรียนรู้ให้เป็นไปตามที่กฎหมายกำหนด (๓) จัดให้มี ส่งเสริม และสนับสนุนให้มีระบบเทคโนโลยีสารสนเทศเพื่อนำมาใช้ประโยชน์ในการส่งเสริมการเรียนรู้ (๔) จัด ส่งเสริม และสนับสนุนการเรียนการสอน สภาพแวดล้อมมาตรา 1 ตลอดจนเทคโนโลยี สิ่งอำนวยความสะดวก สื่อ บริการและความช่วยเหลืออื่นใดเพื่อให้คนพิการ หรือบุคคลซึ่งมีความต้องการจำเป็นพิเศษ สามารถเรียนรู้ได้โดยสะดวกและเข้าถึงแหล่งเรียนรู้ทุกประเภทได้อย่างเท่าเทียม ทั่วถึง และเป็นธรรม โดยไม่เลือกปฏิบัติและไม่มีภาระค่าใช้จ่ายเกินสมควร (๕)มาตรา 1 ร่วมมือกับภาคีเครือข่ายเพื่อจัดให้มีสิ่งอำนวยความสะดวกและแหล่งเรียนรู้ เพื่อให้ผู้เรียนสามารถเข้าถึงการเรียนรู้ได้ทุกรูปแบบ ทุกที่ และทุกเวลา รวมทั้งประชาสัมพันธ์ให้ประชาชนทราบเป็นการทั่วไป (๖) กำหนดหลักเกณฑ์และเงื่อนไขในการออกประกาศนียบัตรหรือวุฒิบัตรมาตรา 1 หรือหนังสือรับรองความรู้ให้แก่ผู้เรียนตามที่กฎหมายกำหนด (๗) ดำเนินการเทียบระดับการศึกษา การเทียบเคียงหรือเทียบโอนผลการเรียน ทักษะ ความรู้ ประสบการณ์ สมรรถนะ ตามที่กฎหมายกำหนด (๘) จัดให้มีระบบแนะแนวการเรียนและการประกอบอาชีพ (๙) จัดทำหลักเกณฑ์การประเมินผลสัมฤทธิ์ในการจัดการเรียนรู้มาตรา 1 เพื่อพัฒนาคุณภาพการศึกษาของหน่วยจัดการเรียนรู้หรือภาคีเครือข่าย (๑๐) ส่งเสริม สนับสนุน และพัฒนาทักษะ ความรู้ ความสามารถ และสมรรถนะของบุคลากรซึ่งทำหน้าที่ส่งเสริมการเรียนรู้ เพื่อให้สามารถส่งเสริมการเรียนรู้และแนะแนวการเรียนรู้ได้อย่างมีประสิทธิภาพ ตลอดจนสามารถสร้างนวัตกรรมทางการศึกษาได้ (๑๑)มาตรา 1 ปฏิบัติการอื่นใดตามที่กฎหมายกำหนดให้เป็นหน้าที่และอำนาจของกรมหรือตามที่รัฐมนตรีหรือคณะรัฐมนตรีมอบหมายมาตรา 2 ข้อ ๒ ให้แบ่งส่วนราชการกรมส่งเสริมการเรียนรู้ ดังต่อไปนี้ (๑) สำนักงานเลขานุการกรม (๒) กองบริหารทรัพยากรบุคคล (๓) กองมาตรฐานและส่งเสริมการเรียนรู้เพื่อคุณวุฒิ (๔) กองยุทธศาสตร์และแผนงาน (๕) กองส่งเสริมและพัฒนานวัตกรรมการเรียนรู้ (๖) ศูนย์เทคโนโลยีดิจิทัลเพื่อส่งเสริมการเรียนรู้ (๗)มาตรา 2 ศูนย์ส่งเสริมและพัฒนาการเรียนรู้ทางวิทยาศาสตร์มาตรา 3 ข้อ ๓ ในกรมส่งเสริมการเรียนรู้ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในกรม และสนับสนุนการปฏิบัติงานของกรม รับผิดชอบงานขึ้นตรงต่ออธิบดี โดยมีหน้าที่และอำนาจ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของกรม (๒)มาตรา 3 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 4 ข้อ ๔ ในกรมส่งเสริมการเรียนรู้ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของกรมให้เกิดผลสัมฤทธิ์ มีประสิทธิภาพ และคุ้มค่า รวมทั้งการนำนวัตกรรม เทคโนโลยีข้อมูลขนาดใหญ่ และระบบการทำงานที่เป็นดิจิทัลเข้ามาประยุกต์ใช้ในการให้บริการ รับผิดชอบงานขึ้นตรงต่ออธิบดี โดยมีหน้าที่และอำนาจมาตรา 4 ดังต่อไปนี้ (๑) เสนอแนะและให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในกรม (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในกรม (๔)มาตรา 4 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 5 ข้อ ๕ สำนักงานเลขานุการกรม มีหน้าที่และอำนาจเกี่ยวกับการปฏิบัติราชการทั่วไปของกรมและราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะ หน้าที่และอำนาจดังกล่าวให้รวมถึง (๑) ดำเนินการเกี่ยวกับงานบริหารทั่วไป งานสารบรรณ งานช่วยอำนวยการ งานเลขานุการ และงานประสานราชการของกรม (๒)มาตรา 5 ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่ และยานพาหนะของกรม (๓) ดำเนินการเกี่ยวกับงานเผยแพร่และประชาสัมพันธ์ การบริการข้อมูลข่าวสาร และงานบริการประชาชน (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 6 ข้อ ๖ กองบริหารทรัพยากรบุคคล มีหน้าที่และอำนาจ ดังต่อไปนี้ (๑) ดำเนินการเกี่ยวกับการจัดระบบงานและบริหารทรัพยากรบุคคล สวัสดิการ งานพิทักษ์ระบบคุณธรรม งานวินัย งานอุทธรณ์ และงานร้องทุกข์ของกรม (๒) วางแผน และดำเนินการส่งเสริม สนับสนุน พัฒนาทักษะ ความรู้ ความสามารถมาตรา 6 และสมรรถนะให้แก่บุคลากรซึ่งทำหน้าที่ส่งเสริมการเรียนรู้ (๓) ดำเนินการเกี่ยวกับงานกฎหมาย งานนิติกรรมและสัญญา งานด้านคดีปกครอง คดีแพ่ง คดีอาญา และงานคดีอื่น ๆ ที่อยู่ในหน้าที่และอำนาจของกรม (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 7 ข้อ ๗ กองมาตรฐานและส่งเสริมการเรียนรู้เพื่อคุณวุฒิ มีหน้าที่และอำนาจ ดังต่อไปนี้ (๑) ศึกษาแนวทางการปฏิบัติที่ดี พัฒนานวัตกรรมและมาตรการส่งเสริมการเรียนรู้ ร่วมมือกับภาคีเครือข่ายในการส่งเสริมการจัดการเรียนรู้เพื่อคุณวุฒิตามระดับให้หน่วยจัดการเรียนรู้ (๒) พัฒนาวิธีการจัดการเรียนรู้ หลักสูตรมาตรา 7 โปรแกรมการเรียนรู้ สื่อการเรียนรู้ ระบบและวิธีการทดสอบ วิธีการวัดและประเมินผลเพื่อให้ได้รับคุณวุฒิทางการศึกษา (๓) พัฒนามาตรฐานและระบบการเทียบระดับการศึกษา การเทียบเคียงหรือเทียบโอนผลการเรียน ทักษะ ความรู้ ประสบการณ์ สมรรถนะ และระบบสะสมหน่วยการเรียนรู้ รวมทั้งให้คำปรึกษา ส่งเสริมมาตรา 7 สนับสนุนการดำเนินการของสถานศึกษาและหน่วยจัดการเรียนรู้ (๔) กำหนดหลักเกณฑ์และเงื่อนไขในการออกประกาศนียบัตรหรือวุฒิบัตร หรือหนังสือรับรองความรู้ให้แก่ผู้เรียนเพื่อนำไปสะสมในการได้รับการรับรองคุณวุฒิ (๕) จัดให้มีระบบแนะแนวการเรียนและการประกอบอาชีพสำหรับการเรียนรู้เพื่อคุณวุฒิตามระดับ (๖) พัฒนาระบบมาตรา 7 หลักเกณฑ์ และวิธีการประกันคุณภาพภายใน และตรวจสอบ ติดตาม และประเมินผลการส่งเสริมการเรียนรู้เพื่อคุณวุฒิตามระดับของสถานศึกษาและหน่วยจัดการเรียนรู้ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 8 ข้อ ๘ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑) จัดทำและขับเคลื่อนแผนการส่งเสริมการเรียนรู้ ข้อเสนอเชิงนโยบาย และมาตรการเพื่อส่งเสริมการเรียนรู้ตามกฎหมายว่าด้วยการส่งเสริมการเรียนรู้และกฎหมายอื่นที่เกี่ยวข้อง รวมทั้งร่วมกับภาคีเครือข่ายในการประเมินผลสัมฤทธิ์ของการส่งเสริมการเรียนรู้มาตรา 8 (๒) จัดทำแผนปฏิบัติราชการของกรม ให้สอดคล้องกับนโยบายและแผนที่เกี่ยวข้อง รวมถึงติดตามและประเมินผลการปฏิบัติราชการของหน่วยงานในสังกัดกรม (๓) ดำเนินการเกี่ยวกับการจัดทำคำของบประมาณรายจ่ายประจำปี การจัดสรรและการบริหาร รวมถึงการติดตามงบประมาณรายจ่ายประจำปีของกรม (๔)มาตรา 8 สนับสนุนสำนักงานส่งเสริมการเรียนรู้ประจำจังหวัดในการดำเนินการเกี่ยวกับการจัดทำแผนการส่งเสริมการเรียนรู้ของจังหวัด (๕) ดำเนินการเกี่ยวกับงานความร่วมมือกับหน่วยงานหรือองค์กรต่างประเทศ และงานวิเทศสัมพันธ์ของกรม (๖)มาตรา 8 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 9 ข้อ ๙ กองส่งเสริมและพัฒนานวัตกรรมการเรียนรู้ มีหน้าที่และอำนาจ ดังต่อไปนี้ (๑) จัดให้มีระบบกระตุ้น ชี้แนะ หรืออำนวยความสะดวกด้วยวิธีการใด ๆ ให้บุคคลสามารถเรียนรู้ได้ด้วยตนเอง รวมทั้งพัฒนาแหล่งเรียนรู้ที่ได้มาตรฐานเพื่อให้บุคคลสามารถเรียนรู้ได้โดยสะดวก (๒)มาตรา 9 จัดให้มีระบบแนะแนวการเรียนและการประกอบอาชีพสำหรับการเรียนรู้เพื่อการพัฒนาตนเอง (๓) ศึกษาแนวทางการปฏิบัติที่ดี พัฒนานวัตกรรม มาตรการส่งเสริมการเรียนรู้ และมาตรการจูงใจให้บุคคลใฝ่เรียนรู้หรือฝึกฝนในเรื่องที่ตนถนัดหรือสนใจมาตรา 9 สำหรับส่งเสริมการจัดการเรียนรู้ตลอดชีวิตและการเรียนรู้เพื่อการพัฒนาตนเองให้แก่หน่วยจัดการเรียนรู้ (๔) ร่วมมือกับภาคีเครือข่ายและผู้ชำนาญการในภูมิปัญญาท้องถิ่น ในการจัดหรือส่งเสริมการเรียนรู้ตลอดชีวิตและการเรียนรู้เพื่อการพัฒนาตนเอง รวมทั้งการส่งเสริมการอ่านและการเรียนรู้ในชุมชน (๕) ตรวจสอบ ติดตามมาตรา 9 และประเมินผลการส่งเสริมการเรียนรู้ตลอดชีวิตและการเรียนรู้เพื่อการพัฒนาตนเองของหน่วยจัดการเรียนรู้ (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 10 ข้อ ๑๐ ศูนย์เทคโนโลยีดิจิทัลเพื่อส่งเสริมการเรียนรู้ มีหน้าที่และอำนาจ ดังต่อไปนี้ (๑) จัด ผลิต พัฒนา เผยแพร่ และบริหารจัดการสื่อเทคโนโลยีเพื่อการศึกษา ในรูปแบบรายการวิทยุกระจายเสียงเพื่อการศึกษา รายการโทรทัศน์เพื่อการศึกษา สื่อดิจิทัลเพื่อการศึกษามาตรา 10 และสื่อมัลติมีเดียรูปแบบอื่นเพื่อส่งเสริมการเรียนรู้ (๒) เป็นศูนย์ข้อมูลสารสนเทศด้านการส่งเสริมการเรียนรู้ พัฒนาระบบข้อมูลขนาดใหญ่ และให้บริการข้อมูลสารสนเทศของกรมแก่ประชาชน (๓) ประสานความร่วมมือกับหน่วยงานภาครัฐและภาคเอกชน ในการส่งเสริมและสนับสนุนการพัฒนาแพลตฟอร์มการเรียนรู้มาตรา 10 และการนำเทคโนโลยีดิจิทัลมาใช้ประโยชน์ในการส่งเสริมการเรียนรู้ (๔) จัดทำแผนปฏิบัติการด้านดิจิทัล และพัฒนาระบบงานด้านเทคโนโลยีดิจิทัลและสารสนเทศ รวมทั้งบริหารจัดการและให้บริการโครงสร้างพื้นฐานด้านเทคโนโลยีสารสนเทศและการสื่อสารของกรม (๕)มาตรา 10 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 11 ข้อ ๑๑ ศูนย์ส่งเสริมและพัฒนาการเรียนรู้ทางวิทยาศาสตร์ มีหน้าที่และอำนาจ ดังต่อไปนี้ (๑) เป็นแหล่งเรียนรู้ด้านวิทยาศาสตร์ เทคโนโลยีและสิ่งแวดล้อม ผ่านกระบวนการเรียนรู้รูปแบบใหม่ ในมิติของแบบจำลอง ห้องสมุด พิพิธภัณฑ์ การจัดนิทรรศการ และการจัดสัมมนา (๒) พัฒนาหลักสูตร กิจกรรมการเรียนรู้ สื่อมาตรา 11 และออกแบบกระบวนการเรียนรู้ให้สอดคล้องกับการเรียนรู้ตลอดชีวิต การเรียนรู้เพื่อการพัฒนาตนเอง และการเรียนรู้เพื่อคุณวุฒิตามระดับ (๓) เผยแพร่ ให้บริการวิชาการ และปฏิบัติงานเชื่อมโยงงานวิชาการด้านวิทยาศาสตร์ เทคโนโลยีและสิ่งแวดล้อมกับศูนย์วิทยาศาสตร์เพื่อการศึกษา และภาคีเครือข่าย (๔)มาตรา 11 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 12 ข้อ ๑๒ เมื่อครบกำหนดสามปีนับแต่วันที่กฎกระทรวงนี้ใช้บังคับ ให้ยกเลิก (๗) ของข้อ ๒ และข้อ ๑๑ให้ไว้ ณ วันที่ ๖ พฤศจิกายน พ.ศ. ๒๕๖๗ พลตำรวจเอก เพิ่มพูน ชิดชอบ รัฐมนตรีว่าการกระทรวงศึกษาธิการหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันพระราชบัญญัติส่งเสริมการเรียนรู้ พ.ศ. ๒๕๖๖ ได้มีผลใช้บังคับทำให้สำนักงานส่งเสริมการศึกษานอกระบบและการศึกษาตามอัธยาศัย ในสำนักงานปลัดกระทรวง กระทรวงศึกษาธิการ เปลี่ยนฐานะเป็นกรมส่งเสริมการเรียนรู้ กระทรวงศึกษาธิการโดยเป็นหน่วยงานที่มีหน้าที่รับผิดชอบการจัด ส่งเสริม และสนับสนุนการเรียนรู้ตลอดชีวิต การเรียนรู้เพื่อการพัฒนาตนเอง การเรียนรู้เพื่อคุณวุฒิตามระดับ และการเรียนรู้ในรูปแบบอื่นที่จะก่อให้เกิดประโยชน์แก่ประชาชน สมควรแบ่งส่วนราชการภายในกรมส่งเสริมการเรียนรู้ กระทรวงศึกษาธิการและกำหนดหน้าที่และอำนาจของแต่ละส่วนราชการดังกล่าวให้เหมาะสมกับสภาพของงาน จึงจำเป็นต้องออกกฎกระทรวงนี้